AlexejDobrolubov/national_council_slovak_2010 huggingface dataset:
15. schôdza NR SR - 6.deň - B. popoludní 1. záznam
Dátum: 2024-06-19
Poslanec: Dubéci, Martin (PS)
Druh vystúpenia: Vystúpenie s faktickou poznámkou

38. Ďakujem, ja si dovolím reagovať na pani Vaľovú, najmä skúsim ešte dovysvetliť ešte ten svoj argument, alebo v podstate máme takú teoretickú diskusiu. Tak áno, len v súčasnou poriadku predpokladá sa celoživotná renta, najmä prezidenta, kvôli tomu, že on reprezentuje tú štátnosť, že od neho sa nečaká, že sa vráti do bežného občianského života, on už proste má tam dačo robiť, písať knižky alebo tak, hej. Tieto, naozaj akože tá rola prezidenta v našom ústavnom poriadku je objektívne iná ako než, než ďalší, je taká transcendentná priam, by možno povedali nejakí ústavní právnici. A nedáva to úplne potom zmysel v tom, že potom keď už v tom návrhu sa to rozširuje na toho predsedu parlamentu, ktorý sa tam chudák ocitol už len preto, no, chudák, možno dobre pre neho, že teda vlastne tak jeden dostane rentu, lebo je to exekutívna funkcia, musí dostať on a ten predseda parlamentu, tak už je najvyšší činiteľ tiež, tak to dáme aj jemu. No proste akože logicky vnútorne to nesedí, ja chápem, že tam ide o jednu konkrétnu vec, ale no proste nedáva to logiku a nemusíme sa tváriť, že hej. Lebo druhá vec potom je to poistenie, ktoré hovoríte, čo podľa mňa je veľmi dobrý argument, ja som nad tým taktiež rozmýšľal, lebo napríklad je to podobná situácia ako príslušníci bezpečnostných zborov, ktorí pri výkone, pri výkone svojej funkcie sú zranení alebo, alebo zomrú a v tom prípade dostáva rodina nejaké odškodnenie, no ale potom nerozumiem, že prečo to je po dvoch rokoch, hej, či po dvoch celých volebných obdobia. Lebo ak to má byť, opäť nie je zrejmé, že čo je zámer toho opatrenia, či to vďaka, či je to akože sociálne zabezpečenie, nejaká forma jeho, alebo je protikorupčné opatrenie, transparentnosť. A že lietame hore-dole medzi tými argumentami a nikdy nám to úplne nesedí. A preto len ja hovorím, že ja chápem, čo sa akože v jadre tej, argumenty majú hlavu aj pätu, ktorú hovoríte aj vy, ale v zmysle toho legislatívneho materiálu, ktorý sem prišiel, je zrejmé, že to nie je nejaká komplexná zmena pomerov ústavných činiteľov a všetkého, čo od toho čakáme, čo bude s nimi po alebo počas výkonu ich funkcie. Ďakujem pekne.
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Dubéci, Martin (PS)
Druh vystúpenia: Vystúpenie s faktickou poznámkou

18. Ďakujem, pani poslankyňa, za príhovor a ja asi teda ešte nadviažem aj na pána ministra, ktorý povedal na úvod, poďme sa baviť v tejto fáze diskusie o tom skrátenom legislatívnom konaní , čo, si myslím, že je, je správne. Ozaj si myslím, že ten prejav bol o takých právnych aspektoch toho, bol vecný, nebol politický, a myslím, že potom aj kolegovia vo faktických, že tieto všetky diskusie, tie argumenty prídu, si myslím, že dnes a zajtra, tak sa ich potom držme. A naozaj teraz ak, ja neviem, teda aj pani, pani Vaľová by povedala, že som teda nový poslanec . Tak áno, ja som nový poslanec, a keď som sem prišiel, tak som si povedal, že teda idem dodržiavať rokovací poriadok. Rokovací poriadok celkom jasne hovorí, aké sú kritériá skráteného legislatívneho konania. Ústavný súd jasne vyložil v nejakej forme, ako sa tieto pravidlá dajú vykladať. A nazvite ma novým, naivným, mám za to, že proste ten, tým testom by mal prejsť celý, celá tá tlač, ako je podaná, a ja sa, a ja budem prvý, ktorý povie, že sú tam veci, ktoré, si myslím, že sú na skrátené legislatívne konanie . My v PS-ku aj v minulosti sme podporili niekoľko skrátených legislatívnych konaní, ktoré prišli teraz vo vláde, že my nemáme nejaký, nejaký blok automaticky voči skráteným konaniam, a myslím si, že tu bola zvolená skôr nejaká nešťastná legislatívna stratégia, že, že prišiel ten balík ako jedna tlač, že to sú vlastne koľko, osem článkov, ak sa nemýlim, rôznych zákonov. A keby to bolo rozdelené možno do viacerých kusov, tak sa s tým dá aj ako kreatívnejšie pracovať a niečo by mohlo byť skrátené, niečo by mohlo ísť v štandardnom procese, všetci by boli spokojní. Naozaj toto, v tejto fáze, však budeme mať aj politickú diskusiu, ale v tejto fáze naozaj, keď sa na to vecne pozrieme, tak, tak podľa mňa celý ten návrh, ako je, to SLK kritérium nespĺňa a opäť citujme na záver Ústavný súd. Prosím kolegov a kolegyne, ak, ak sú tie pravidlá na SLK zlé, tak ich poďme proste zmeniť, poďme to nejak rozšíriť, poďme to upraviť , ale načo máme nejaké pravidlá, ktoré, z ktorých si tu robíme trhací kalendár už siedmy mesiac. Ďakujem.
12. schôdza NR SR - 15.deň - A. dopoludnia
Dátum: 2024-05-14
Poslanec: Dubéci, Martin (PS)
Druh vystúpenia: Vystúpenie s faktickou poznámkou

58. Ďakujem za slovo, pán predsedajúci. Ja by som len chcel poznamenať niekoľko vecí k tomu, ktoré ukazujú na to, že prečo táto rozprava a tento návrh je zvláštny a iný možno než tie návrhy predtým, ktoré sme preberali. Ako asi aj kolegovia si všimli aj z vládnej strany, vonku prebieha protest a toho protestu sa zúčastňujú ľudia naozaj zo širokého spektra kultúrnych ustanovizní. Naozaj to nie sú ľudia len, "z miest", ľudia len, ktorí robia súdobé súčasné umenie. Sú to ľudia, ktorí robia naozaj celé široké spektrum umení, tak ako celé široké spektrum umení podporuje FPU. A bolo by dobré, keby sme sa už akože to pochopili, že máme naozaj návrh, pri ktorom tá koalícia ľudí, ktorí kričia, že nie je dobrý, je tak široká ako nikdy predtým. Ako naozaj, že ak, ak tu máme ľudí z banskobystrického kraja z tradičnej kultúry a zároveň ľudí z bratislavských súčasných galérií, ktorí hovoria to isté o, podotýkam, o inštitúcii, ktorá vznikla za vlády SMER-u, a je ideovým dieťaťom ideového otca strany SMER, tak asi toto celé nie je v poriadku. A ja naozaj že nerozumiem, prečo keď už aj v tejto budove za posledný mesiac prebehlo toľko konštruktívnych stretnutí medzi všetkými rôznymi aktérmi, medzi koalíciou, vládou, opozíciou, aj zástupcami umeleckej sféry a naozaj sme smerovali ku nejakému kompromisu, či by nebolo naozaj dobré, aby sme niektoré naše návrhy boli schopní prijať tak, aby s tým boli všetci spokojní. Ja si myslím, že nemusí byť všetko politický handel, nemusí byť všetko koaličná matematika. Môžu byť niektoré veci výsledkom toho, alebo urobené s cieľom toho, aby naozaj to dopadlo dobre, aby boli všetci spokojní. Ďakujem pekne.
12. schôdza NR SR - 14.deň - A. dopoludnia
Dátum: 2024-05-10
Poslanec: Dubéci, Martin (PS)
Druh vystúpenia: Vystúpenie s faktickou poznámkou

48. Pán podpredseda povedal, že spadneme zo stoličky a budeme ostro reagovať na všetko možné, čo povedal, ale viete, ja som si tak uvedomil, že to je vlastne úplne jedno. To je úplne jedno. Vlastne to, čo sa tu teraz stalo, bolo také akože krásne dramatické pásmo, pravicový populizmus level 2024 a taká súťaž medzi pánom Tarabom a Blahom, že kto to lepšie dá. Teda ja za mňa musím povedať, že pán Blaha to dal lepšie než pán Taraba, podľa mňa akože viac do toho išlo srdiečka, to treba zas povedať, neviem, Zora potom môže povedať viacej k tomu. Ale viete, že čo je na tomto naj, najsmutnejšie celé? Že to je úplne, úplne jedno, lebo pán Blaha, čo tu predvádzal, to on, on tomu neverí naozaj, však my tu aj niektorí z nás dlhšie poznáme pána Blahu, my si ho pamätáme, my vieme, aké knihy on číta, my vieme, na aké školy sa on snažil dostať, my vieme proste, aký, aký je to človek normálny, keď sa s ním bavíme. Viete a mne to aj bolo aj tak ľúto, lebo tu kolegovia tak kývali tak hlavou, že dobre, dobre vraví, dobre vraví. A mne to bolo až tak ľúto, lebo, kolegovia, ale on tomu neverí. On tomu naozaj neverí. Viete, že to, to bolo len, to je akože. Toto bolo normálne, že to bolo, že to bolo takí že ako džezmeni, keď idú na koncert a začnú tak džemovať a to bolo že meštiaci, bohaté rodiny, ja neviem, umelá inteligencia, ESET, to bolo, to bolo že to bolo v niečom akože naozaj krásne, ale, kolegovia, on tomu neverí, to je akože. On to robí kvôli tým číslam, jemu to funguje. Jemu keby vyhovovalo hovoriť o sedemdesiatich troch rodoch, Ľuboš Blaha bude prvý, ktorý tu bude hovoriť, že má byť sedemdesiattri rodov, má tu byť osemdesiatpäť záchodov. Ja vám to garantujem. A, kolegovia, takému človeku vy tu kývate hlavou. Však to je úplne jedno, čo on tu vraví. O čom je táto diskusia potom, kolegovia a kolegyne? A viete, o čom neni tá diskusia? O kultúre. Akože je 10.45 a o čom sa tu bavíme? O tom, že tu performujú vaši proste lídri kandidátok? Ani slovo o platoch v kultúre, ani slovo o infraštruktúre, ani slovo o tom, čo bolo v tom odôvodnení. Tak nech sa páči, komu tu ide o kult... (Prerušenie vystúpenia časomerom.) (Potlesk.)
12. schôdza NR SR - 14.deň - A. dopoludnia
Dátum: 2024-05-10
Poslanec: Dubéci, Martin (PS)
Druh vystúpenia: Vystúpenie s faktickou poznámkou

32. Ďakujem za slovo, pán predsedajúci, no ja vždy po takomto vystúpení rozmýšlam nad tým, že aké to je byť Tomášom Tarabom, prepáčte, že aké to je byť človekom, ktorého základným politickým prínosom je rozdeľovať, kde sa len postaví, to len rozdelí. Celá vaša kariéra, prepáčte, pán minister, ako ja, ja nechcem tu takto, však aj sme diskusiu sme spolu zažili, aj vás dlhšie sledujem, že naozaj váš modus operandi je nie povedať niečo konštruktívne, niečo v prospech veci, ale ísť proti niekomu. Kultúrnici, mimovládkari, ochrankári, Bratislavčania, Košičania, Hornozemčania, Dolnozemčania, to je jedno, vy proste, keď viete, keď je zle, tak proste urobíte ten rez a poviete, ja som ten správny, vy ste všetci ten zlý, vy ste proti národu, ja som za dobré. Fakt akože pán minister, ak toto je váš prístup k politike, toto je akože neustále rozsievanie konfliktov, ja chápem, že vám doba praje, ale ja si myslím, že dejiny to budú súdiť nejakým spôsobom, vy si sám píšete svoj príbeh, ak toto je váš príbeh, nech sa páči, ak sa ráno viete na seba pozrieť do zrkadla, nech sa páči, fajn, hej? To, to neviem, to už čo sa na to viacej dá povedať. Lebo vidno to aj v tom, že vaša obsesia nonstop tým, že vy, my hráme za našich, vy hráte za vašich, a my chceme a vy chcete odseknúť od našich a dať vašim, to kde sme? Však predsa o tej diskusii o FPÚ tu dookola aj s kolegami z HLAS-u a neviem z každej ďalšej strany, aj koaličnej, sme hovorili o tom, že sa bojíme, že ten systém nebude fungovať pre nikoho, keď sa rozpadne. O tom je tá diskusia, tak, prosím, akože prestaňme tu kádrovať ľudí, poďme sa baviť o tom, o čom by sme sa mali baviť, že kultúra bola 30 rokov na konci zoznamu priorít, že sú tam hrozné platy, že je tam hrozná infraštruktúra, že na ňu každý roky kašlal, a namiesto toho sme opäť v tom istom mieste. Tak o tom by mala... (Prerušenie vystúpenia časomerom.)
12. schôdza NR SR - 14.deň - A. dopoludnia
Dátum: 2024-05-10
Poslanec: Dubéci, Martin (PS)
Druh vystúpenia: Vystúpenie s faktickou poznámkou

12. Ďakujem za slovo, pán predsedajúci, a skúsim konštruktívne. A ja teda súhlasím s pánom Dankom v tom, že naozaj na nejakej ľudskej úrovni takto mimo kamier ja s pánom Dankom nemám problém komunikovať a myslím si, že je to veľmi konštruktívne. Takže ja zareagujem, zareagujem tiež konštruktívne. Len viete, pán Danko, že jedna vec, ktorú ste povedali vy sám, že polarizujeme spoločnosť, hej? A viem, že to vravíte, máte ten pocit, ale potom keď zároveň v tom prejave poviete, že my rozkladáme tú spoločnosť. A ja, ja niekedy nad tým rozmýšľam, či vy tomu naozaj veríte, alebo či to je len nejaká figúra, lebo podľa mňa viete, že ak vy si naozaj o nás myslíte, že našou akože misiou v politike je rozložiť spoločnosť, tak to je veľmi polarizujúce. A ja neviem, podľa mňa ako viete, že to je v jadre toho celého, čo ste povedali, je taký základný predpoklad. Ale inú vec vám poviem, pán Danko, lebo ja viem, že vám veľmi vadí, že my si uzurpujeme múdrosť, čo ja si nemyslím. Ale potom ja vám poviem, že mne veľmi vadí, že vy si uzurpujete lásku k národu a národnosť. Akože, že tú lásku k tomu, že vy jediní na tejto strane miestnosti ste tí, ktorí proste to tu majú radi, vám na tom záleží, a my ako keby sme to robili len z našich nejakých osobných dôvodov alebo neviem, že sme platení nejakými mimovládkami, alebo nás dirigujú médiá. A to tiež sa mi nepáči. To potom buďme fér, že ak vám vadí to, že my máme patent na múdrosť, tak prosím potom nehovorte o tom, že vy máte jediní lásku k národu. Lebo ja som si istý, že takisto ako na tej strane miestnosti sú ľudia, ktorí to myslia dobre, tak ja teda minimálne viem, že sú v našom klube všetci poslanci a poslankyne, ktorí proste možno vychádzajú z rôznych ako keby pohľadov, názorov, ale myslia to tu dobre. A myslím si, že by tá diskusia mala byť o tom, že ako urobiť Slovensko lepšou krajinou a nie o tom, že sa tu budeme obkydávať. Ak o tom je ten návrh a tak bol aj prednesený, o konštruktívnych technických bodoch, o ktorých sa poďme baviť. Ďakujem pekne.
12. schôdza NR SR - 13.deň - B. popoludní
Dátum: 2024-05-09
Poslanec: Dubéci, Martin (PS)
Druh vystúpenia: Vystúpenie s faktickou poznámkou

123. Ďakujem za slovo, pán predsedajúci. Ja som povedal, že je stále dôležité sa vrátiť k jadru nie toho, čo bolo v zákone, lebo to je úplne jedno, čo sa presne napísalo do toho návrhu, však to vidíme v tomto procese, ale vlastne k tým témam, ktoré odznievali aj, aj počas tej rozpravy. A to je napríklad to, že je nízka reprezentácia ľudí z regiónov v tých výberových komisiách odborných, alebo že teda nedostatočná podpora pre projekty mimo, mimo Bratislavu. Ako jednak že by sme sa mohli baviť o tom, aké sú tie samotné čísla a aká je tá realita, však o tom kolegyne Kleinert a Jaurová hovorili dosť. Ale ja by som sa možno spýtal predkladateľov, že akým spôsobom ten pozmeňujúci návrh, ja už neviem, ktorý nakoniec ostane v tom návrhu, rieši ten samotný problém, lebo ak naozaj náš problém je v tom, že máme málo ľudí z regiónov v komisiách, čo je vec, o ktorej by sme sa mohli baviť, že taká je, alebo bavme sa o tých príčinách a čo preto môže fond spraviť, aby ich tam bolo viacej, tak akým spôsobom ten pozmeňujúci návrh, ktorý teraz priniesol pán poslanec Michelko dnes do pléna, to, ten problém rieši. Preto je, naozaj že mám problém s niečím, ani neviem, zlomil som si nohu, ale ja idem brať lieky na chrípku, hej. Proste ja mám pocit, že to je absolútne jako až, až absurdné, v akom stave sa tu o týchto veciach rozprávame. A mne je to ľúto, že my sme dospeli do bodu, kedy už tie legislatívne pravidlá a proces tvorby legislatívy už, na tento už kašle každý. To už naozaj že prvé čítanie, niečo druhé čítanie, pozmeňovák, pozmeňovák druhý, k pozmeňováku pozmeňovák. Je to ako naozaj, bol by som rád, keby ten základ, akože bavíme sa o kultúre a možno taký základný prejav kultúry poslancov a poslankýň by mohol byť to, že rešpektujeme aspoň základné pravidlá tvorby zákonov, a to v tomto prípade naozaj neplatí.
12. schôdza NR SR - 13.deň - B. popoludní
Dátum: 2024-05-09
Poslanec: Dubéci, Martin (PS)
Druh vystúpenia: Vystúpenie s faktickou poznámkou

91. Ďakujem za slovo, pán predsedajúci. Musím povedať, že mám takú, taký pocit húsenkovej dráhy z tejto diskusie a celej rozpravy k tomuto návrhu, lebo najprv to začalo veľmi zle, takým tým zvláštnym pocitom toho, toho prvé... Pamätáte si ešte, keď sme boli v prvom čítaní dávno, dávno, kedy tento návrh bol o nejakých dvoch členoch dozornej rady, kedy sme vraveli, že to bude zlé. Potom teda prišlo to druhé čítanie, prišiel prvý pozmeňovák, potom ale ja musím povedať, ja chcem naozaj oceniť všetkých kolegov v tomto pléne z obidvoch strán politického spektra sme mali podľa mňa veľmi pozitívnych pár dní diskusiu o tej, o tejto veci. Podľa mňa to bolo dobré, podľa mňa by takto mohol fungovať ten parlament, že keď aj spolu politicky nesúhlasíme, tak chápeme, že z rôznych koncov politického spektra sa vieme na niektorých veciach zhodnúť. A ja len upozorňujem, ja si nepamätám, kedy bola zhoda medzi ľuďmi, ktorí prichádzajú povedzme z prostredia národno-konzervatívneho a liberálno-progresívneho na tom, napríklad že sú niektoré verejné inštitúcie bez ohľadu na to, že, že z ktorej strany sme, tak za nimi stojíme. A ja som to videl v tomto bode, ja som sa to snažil aj všetkým kolegom vysvetľovať, že pozrite sa, ako sa to stane, že sú poslanci aj z SNS, aj zo SMER-u, aj z HLAS-u, aj z PS, aj z SaS, ktorí si o jednej veci myslia to isté. Však máme tu fungujúcu, dobrú verejnú inštitúciu, ktorá akože jasné, že aj tak ako pri každej z nich sa dá zlepšovať, ja si myslím, že tu padli výborné, zaujímavé argumenty aj z HLAS-u, ja to nemám problém povedať na záznam, aj z SNS, aj z... aj z... aj od nás, ktoré by zlepšili tento návrh. Tak ja nerozumiem, prečo z tohto musíme robiť tento guľáš, ku ktorému sa ešte neskôr dostaneme, že namiesto toho, aby sme pracovali ako parlament s niečím konštruktívnym, tak zase ideme ku gulášu. A myslím, že si ešte o tom veľa povieme v tejto rozprave. Ďakujem pekne.
12. schôdza NR SR - 7.deň - A. dopoludnia
Dátum: 2024-04-25
Poslanec: Dubéci, Martin (PS)
Druh vystúpenia: Vystúpenie s faktickou poznámkou

74. Ďakujem za slovo, pán predsedajúci. A teda mne je ľúto, že ja to už vnímam, že takto pán minister je taký mrzutý už od rána, v takej zlej nálade k nám prišiel, neviem ako, tak nechápem to, ale fajn. Však asi, asi ťažká noc alebo zle sa vyspal. Ale ja, ja neviem, normálne jedna výzva pre pána kolegu ministra, že či by dokázal mať jedno vystúpenie, kde by nespomenul Progresívne Slovensko. Normálne že či to už je, ja neviem, že či vy to už máte tak automaticky zabehnuté... Myslím, že pán Danko to nerobí nutne, to musím oceniť. A ale, ale pán minister Taraba, akože stále, stále: progresívci, progresívci, mesto, mimovládky ... Normálne, však máte tu väčšinu, vládnite, nevyhovárajte sa. Ako to čo je za modus operandi, naozaj akože neviete jednu normálnu konštruktívnu vec povedať bez toho, aby ste sa nevyhovárali na všetkých naokolo? Fakt, akože také sú slabé vaše návrhy, kolegovia? Tak, tak neviete si obhájiť argumenty pozitívne, konštruktívne, že musíte stále tu akože ukazovať na druhú stranu? Nekrúťte, pán, pán Šuca, hlavou, lebo tak to je. Tak to je! Prihláste sa, nech sa páči, do faktickej. Druhá vec, ja si vyprosím, naozaj si vyprosím, aby ste kádrovali poslancov. Hej, každý z nás tu je zvolený rovnakým mandátom. Ja nebudem hovoriť o nikom z vás, či je hentaký, onaký, môžme s vami nesúhlasiť, ja sa tu každému z vás slušne pozdravím, a aj keď spolu proste nebudeme súhlasiť, tak, tak proste rešpektujem, že ste tu zvolení za vašich voličov. Nechápem, kde sme sa dostali do toho momentu, že tu sa ukazuje prstom, že či niekto má alebo nemá právo hovoriť o niečom! To kde sme?! To čo, voľby neplatia?! Vaše hlasy sú silnejšie než naše alebo čo, kolegovia?! A posledná vec, čo je, teda naozaj pánovi Tarabovi teda to už, to už si vyžaduje teda celkom akože sebavedomie, je hovoriť, že koho je tu koľko, lebo keď budeme hovoriť, že je tu kaviareň vs. nejaké mesto, tak pána Tarabu zvolilo 166 000 ľudí, so všetkou úctou, mám, mám ich v úcte, Progresívne Slovensko 533 000 ľudí. Tak, prosím, akože aspoň touto mát... voči tomu to máte... (Prerušenie vystúpenia časomerom. Potlesk.)
12. schôdza NR SR - 7.deň - A. dopoludnia
Dátum: 2024-04-25
Poslanec: Dubéci, Martin (PS)
Druh vystúpenia: Vystúpenie s faktickou poznámkou

30. Ďakujem pekne za slovo. Ja neviem, čo sa tu rozmohol za taký nešvár, že nám ministri kádrujú poslancov. Normálne proste niekto sa postaví, minister, a povie, zle hovoril, takto hovoril, títo sa smejú, toto robte, toto nerobte. Ja neviem akože, či treba vytiahnuť Ústavu Slovenskej republiky a akože pripomenúť si, že kto sa tu zodpovedá komu, a či je opozičný, alebo vládny, ale každopádne ministri sem chodia zato, aby sa ako zodpovedali za to, čo robia, my tu zastupujeme občanov. A mne príde absolútne akože nevkusné, ja to poviem, nevkusné, aby tu pán minister kádroval pána poslanca Hlinu, hovoril o ňom, aký je, neviem aký je. Proste to je naozaj, že, že, že dole, hej? Ja chápem, že tie platy, limuzíny a všetko, proste veľký úrad, človek aj zabudne v nejakom momente, že ako sa veci majú, ale, ale prosím, že naozaj, že držme sa kúsok pri zemi. A naozaj môžem povedať teda aj za nás, za, za poslancov PS, naozaj my sme sa nesmiali z pána Hlinu, my sme sa s pánom Hlinom smiali, lebo na rozdiel od niektorých ministrov je celkom aj dobrý rečník a dokáže používať celkom dobré výrazové prostriedky a namiesto tých ako absolútne zbytočne tenzných, naozaj že tenzných vystúpení, ktorí tu nervózni ministri chodia, lebo musia, ako obťažuje ich táto Národná rada, obťažujú ich poslanci, tak možno niekto dokáže vystúpiť aj s nejakou ľahkosťou. A myslím si, že to je tak dôstojné a správne. A na záver len ďakujem pánovi predsedajúcemu za to, že dodržuje rokovací poriadok. Cením si to.
12. schôdza NR SR - 4.deň - A. dopoludnia
Dátum: 2024-04-19
Poslanec: Dubéci, Martin (PS)
Druh vystúpenia: Vystúpenie s faktickou poznámkou

70. Ďakujem za slovo, pán predsedajúci. Ja teda ďakujem aj všetkým poslancom a poslankyniam, ktoré dali faktické poznámky. Cením si to, že vystúpili teda aj poslanci a poslankyne z vládnej koalície. Ja začnem s reakciou na pani Vaľovú a teda ja, akože ja vnímam, že, že je nahnevaná a mne to je akože naozaj ľúto, že je tak nahnevaná, lebo očividne ju to hnevá, ale nemyslím si, že riešenie je v tomto návrhu, v problémoch, ktoré tam vidia, napríklad keď odkazuje na problémy v mestskom zastupiteľstve, ale fajn. Ale hlavne je to len ďalšie potvrdenie toho, čo tu vravíme, že pani poslankyňa tu hovorí, že to sú, nejaký liberálny komplot, že je to proti niekomu, že ten fond je nejakým spôsobom unesený. A teraz chápem, rešpektujem váš názor, ale len to potvrdzuje to, čo vravím, len to potvrdzuje to, čo vravím, že vlastne je to vybavovanie konkrétnej agendy a konkrétnej nejakej frustrácie a nie nejakého systematického problému, ktorý by sme identifikovali v tejto rozprave. Tak len, len toľko k tomu, ale fajn a pristavím sa a poviete mi, že čo sa tam deje, mňa to zaujíma. Pán poslanec Jarjabek, fajn, len tak ako som hovoril aj v prvom čítaní, pán poslanec Jarjabek používa extrémne veľa neurčitých zámen. Niektorí, niekoľko, veľa, sa sťažujú nejakí ľudia, sa sťažujú veľa. To by ma teda zaujímalo, že nejaké konkrétne číslo alebo medzi prvým a druhým čítaním sme tu nezískali nejaké konkrétne štatistické vyjadrenia napríklad toho, že nejaký segment, ktorý štrukturálne nedostáva peniaze, je štrukturálne nahnevaný. Sú to len nejakí neurčití umelci. A čo ma vedie teda k poslednej reakcii na pani poslankyňu Laššákovú, ktorú akože si vážim ako bývalú ministerku, myslím si, že to pomenovala presne tak, ako to je. Kolegovia, kolegyne, ak je to naozaj o tom, že tu existuje nejaký, nejaká vôľa sa baviť o konkrétnych zlepšeniach, tak sa poďme o tom baviť a nemusíme o tom hlasovať v stredu, ale môžme o tom hlasovať neskôr. Ďakujem pekne.